《灵峰院》
宋代·湛俞

禅林潇洒倚危巅，税驾登临思豁然。万里碧光晴望海，一堂幽响夜听泉。

寒龛能卧清凉地，古洞云归黯淡天。好景自嗟吟不尽，拟凭图画寄诗仙。

作者简介：福州闽县人，字仲谟。仁宗景祐五年进士。知安丘县。英宗治平中，召除屯田郎中，为福建转运判官。年五十余归隐闽之馆前乡，人因名其地为旌隐坊。后三召不起。